Martin Joensen (1953)

Martin Joensen (føddur 27. august 1953 í Vestmanna) er føroyskur tónleikari, sangari, sangskrivari og listamálari. Martin er útbúgvin grafikari, men er serliga vorðin kendur sum tónleikari, sangskrivari, tónasmiður og sangari. Millum ár og dag hevur hann spælt við fleiri ymiskum tónleikabólkum, og yrkingar hansara eru givnar út á ymsum plátum, bondum og fløgum, og í 2006 savnaðar í heildarsavn. Martin var føddur í Vestmanna í 1953, og har vaks hann upp. Foreldur hansara vóru Emil Joensen av Heygum, Vestmanna, og Maria Joensen (fødd Jacobsen) av Vatnsoyrum. Hann var næstelstur av fýra systkjum. Hann tók realprógv í 1970, síðan studentsprógv úr Hoydølum í 1973. Hann er útbúgvin teknari og grafikari á Skolen for brugskunst í 1982. Martin hevur gjørt vart við seg á ymiskum listaøkjum. Hann er tónleikari, hevur skrivað sangir og yrkingar, myndskrýtt, skrivað sangleikir og gjørt løg. Fyrsti teksturin, sum varð nýttur til útgávu, var “Svarti Ravnur”, sum Kræklingar spældu inn í 1975-76. Hann hevur verið limur í tónleikabólkinum Vestmenn síðani fyrst í 1982, teir hava givið út fimm plátur.

Yrkingin Morgun er prentað í Grønu sangbók, sum kom út í 1993. Í Grønu songbók er hann umboðaður við 36 sangum, teir flestu av hesum hevur hann eisini sjálvur gjørt lag til.

Í 1986 gav Martin Joensen út bandið „Morgun“. Bandið hevur heitið eftir hesari yrkingini, sum Martin gjørdi lag til og sjálvur syngur á bandinum. 

 Útgávur 
 Egnar tónleikaútgávur 
Morgun, 1986
Skuggagestir, 1991 
Blátt í støðum, 1993
Áraløg (savnsfløga), 2002
Á Brúnni, 2006
Kvøld, 2010Martinjoensen.wordpress.com

 Við Vestmonnum 
Brot, 1983Rateyourmusic.com
Kanska í dag, 1985
Vestmenn 3, 1988

 Bøkur 
Martin Joensen: Lat meg goyma teg - Tekstir, tónar og tekningar 1970 - 2006, Sprotin 2006.Sprotin.fo, Lat meg goyma teg (pappírsbók)

 Yrkingar og týðingar til aðrar sangarar 

 Eivør Pálsdóttir 
Hann hevur yrkt sangir til eitt nú Eivør Pálsdóttir:
Mannabarn
Kavin kom

 Hallur Joensen 
Martin Joensen hevur yrkt og umsett fleiri sangir, sum Hallur Joensen syngur: 
"Kyss ein eingil hvønn morgun" (umsett)
"Eingin annar" (yrkt), 
"Enn stendur hurð mín opin" (yrkt saman við Jákup Zachariassen),  
"Her í bygdini" (umsett, upprunaheitið: In a Town This Size), 
"Nú kanst tú hava tað so gott" (yrkt), 
"Gyltu Ljósakrúnurnar" (umsett, upprunaheitið: Crystal Chandeliers) 
"Tá eg komi fram"

 Linda Andrews 
Kavajól (Let it snow) - Martin Joensen hevur umyrkt sangin. Orð: Sammy Cahn / Lag: Jule Styne. 
Jól eru í hondum (happy xmas/war is over) Martin Joensen hevur umsett eftir John Lennon

 Gunnar Justinussen 
 Lívið er ov stutt til klandur - Føroyskaður/umyrktur eftir “We Believe in Happy Endings” eftir Bob McDill.
 Enn eina ferð - Orð: Martin Joensen, 2008 / Lag: Jákup Zachariasen
 Luossabiddarin (Omkring tiggarn från Luossa) Martin Joensen umsetti, Dan Andersson yrkti

 Familja 
Foreldrini vóru Emil Joensen av Heygum, Vestmanna, og Maria Joensen (fødd Jacobsen) av Vatnsoyrum. Martin vaks upp í Heygatúni, hann er næstelstur av 4 systkjum. Sonur Martin, Sakaris Emil Joensen, er eisini tónleikari.

 Keldur 

 Slóðir 
 Listamálarin Martin Joensen á Facebook
 Sangtekstir.com

Bólkur:Føroyskir tónleikarar
Bólkur:Føroyskir mannligir sangarar
Bólkur:Vestmenn
Bólkur:Føðingar í 1953
Bólkur:Føroysk tónaskøld
Bólkur:Føroyskir yrkjarar
Bólkur:Føroyskir sangskrivarar
Bólkur:Føroyskir listamálarar
Bólkur:Vestmenningar